Parasha Bamidbar, In die Wildernis
Welkom by Bamidbar, In die Wildernis, hierdie week se Parasha.
Numerie 1:1 – 4:20;
Hosea 1:10 – 2:20;
Romeine 15:1 – 7;
PROFESIE 51: DIE TROMPET ROEPING VIR DIE 144 000.
MOENIE BANG WEES NIE, MY GELIEFDE KLEIN MENSIES,
EK IS BESIG OM ‘N STANDAARD OP TE RIG TEEN DIE BOSE!
EK, YAHUVEH stort baie geskenke binne in jou in. MY versteekte mense het ‘n Godgegewe wysheid. EK het julle nie net in hierdie wêreld geseën nie, maar ook in die RUACH HA KODESH (HEILIGE) Geestelike Ryk. Jy het saam met die wêreld gewerk, maar tog het jy versteek gebly. Baie van julle is geniaal. EK het julle as dokters, prokureurs, onderwysers, filantrope, bankiere, beleggers, skilders, rekenaar geleerdes, elektrisiëns, polisielede, mense in die regerings, senatore, mense in die kongressie, staatsmanne, verkopers, eienaars van store, mense van agentskappe, eiedomsagente, kapteins, eienaars van skepe, van restuarante, alle vorms van vervoer, akteurs, film industrie, sangers, makelaars, skrywers, kokke, ontwerpers, kontrakteurs, daar is geen beroep waarin EK nie MY geliefdes in versteek het nie. Hierdie is MY dissipels wie MY Seun YAHUSHUA volg en begeer om gehoorsaam aan YAHUVEH se wette te wees. Hierdie versteektes is regoor die wêreld. Die manier hoe hulle ‘n mens se wette meet, is as volg; Is dit in lyn met die Skrif? Dit is die standaard waarmee hulle alles meet. As dit waar is, sal die Skrif en die Tien gebooie dit bevestig.
MY kinders wie in MY SEUN se Bloed ingegraveer is, moenie bang wees nie. EK, YAHUVEH sal die Bloed Verbond wat EK met jou het, ook eer. Deur die geestelike Bloedlyn van YAHUSHUA is julle ook Jode. Diegene wie YAHUSHUA se Bloed Verbond weier, en sê hulle doen dit omdat hulle Jode is, diegene wie YAHUSHUA as MY SEUN en julle MESSIAS verwerp, wees gewaarsku. Aangesien julle die geskenk weier, wat EK, YAHUVEH by Golgota vir julle gegee het, sal slegs die wat glo en die "Torah", en die Sabbatte en die fees dae hou, gered word. EK, YAHUVEH wil julle herinner dat sonder enige sonde offer, wanneer julle sondig, is daar geen heilige, sondelose offer nie. Julle sal nie deur YAHUSHUA veroordeel word nie, maar deur Moses en die wette van Moses. Wee hulle, wanneer dit gebeur.
Daar sal geen genade wees wanneer Moses gaan oordeel op die dag van Oordeel nie. As dit so maklik was, dink julle dat EK MY geliefde SEUN, YAHUSHUA sou stuur om swaar te kry en dood te gaan in julle plek? Almal het gesondig en is ver van die Perfekte Skepper af. Dit is soveel beter vir MY kinders, wie weet dat hulle sondaars is en tog hulle beste doen om gehoorsaam te wees en berou te hê en om vergifnis te vra in YAHUSHUA se NAAM en weet dat YAHUSHUA hulle Bloed Verbond is, wie ook geoffer was vir hulle sonde. YAHUSHUA sal hulle, wie HOM op die manier aanvaar het, veroordeel. Nie die wette van Moses, of Moses self nie. YAHUSHUA sal die heidene, wie weier om heilig voor MY te lewe, veroordeel. Hulle wie die enigste heilige sondelose bloed versoening vir sondes, verwerp het.
EK sal weereens aan MY kinders bewys dat as julle na MY stem luister en in MY voetspore volg, julle die vyande wat julle wil vernietig, sal oorwin. En al MY kinders wat elke woord van MY hoor en gehoorsaam is aan MY, of ten minste probeer, en weet dat wanneer hulle wel gesondig het, hulle YAHUSHUA se bloed vir vergifnis van sonde het. EK, julle Vader YAHUVEH sal hulle dronkslaan met die bose mense se eie tegnologie. EK sal hulle dronkslaan met hulle eie uitvindsels. Die strikke wat vir MY kinders gestel is, sal vir geen aardse of wetenskaplike redes terug boemerang na die bose mense toe en hulle dan self in die strikke vang. Hulle wat die volgelinge van YAHUSHUA wil vernietig. Wat EK eenkeer alreeds met die bose Farao gedoen het, sal EK weer doen. Die Goliatte van hierdie wêreld sal altyd by die hand van YAHUVEH val.
Diegene wat bose geheime hou, hulle wie dinge soos geheime van die okkult, demoniese metodes, wetenskaplike en politiese kennis en mensgemaakte wette, wil gebruik om MY kinders te vernietig. Hulle wil die vryheid wat EK aan MY kinders gegee het, wegneem. EK, YAHUVEH het ‘n verrassing wat wag vir hulle. Dit sal al hierdie bose mense wat dink dat hulle wys is, dronkslaan. Hulle wil MY kinders seermaak. EK, YAHUVEH en MY SEUN YAHUSHUA beloof plegtig om diegene wat voortgeroep is en gesalf is vir hierdie uur, te beskerm.
Bid en tree tussenbeide vir julle geliefdes, maar wanneer EK vir jou sê om weg te gaan, en dat jy nie jou geliefde moet saam neem nie, sal dit ‘n toets wees vir jou liefde vir YAHUVEH. Sal jy alles vir MY ontwil opgee, net soos Lot, toe daar aan hom vertel was om te vlug? Hy het geen keuse gehad om van sy vrou geskei te word nie. EK het haar in ‘n pilaar van sout verander. EK moes vir hom en sy dogters op die harde manier wys. EK vereis gehoorsaamheid, veral wanneer EK ‘n engel stuur om te waarsku, "Gaan uit, vlug, hierdie plek is op die punt om vernietig te word." Lot se vrou het gevlug, maar sy het haar kop gedraai en teruggekyk en sy was bedroef oor al haar besittings, haar huis en vriende in die stad. Dit is ‘n les. Wanneer EK aan jou vertel om te vlug, maak nie saak wat nie, wees gehoorsaam of die lot van Lot se vrou, sal MY kinders se lot wees.
Vertrou MY en weet dat die planne wat EK vir jou het, vir ‘n goeie doel is, en nie vir enige boosheid nie. EK lag as EK hoor hoe die vyande planne maak en sê dat alle Christene en Jode sal doodgaan. Verstaan die vyande dan nie, dat alhoewel hulle hard probeer het om MY mense uit te wis in die tyd van die Romeinse Ryk en in Hitler se tyd, hoe meer mense geoffer was, hoe meer het EK nuwes opgerys? Die bloed van die priesters wat geoffer word sal net meer priesters na die Koninkryk van die Hemel bring. Nog Saulusse sal Paulusse word. Die vyande is so dwaas. Dink hulle nie dat die Hemel self sal neerkom oor hierdie demoniese vyande, en dat die hemelgewelf MY woede sal neerstort oor MY vyande wat ‘n masjien wil gebruik wat God speel nie? Selfs nou, slaan EK vyande dronk, op maniere waarvan julle nie eers weet nie. MY vyande, wees gewaarsku, EK sal jull eie skeppings teen julle en julle families draai. MY kinders sal gespaar word.
EK is daardie Goeie Herder! EK sal MY skape en MY lammers beskerm van die wolwe van hierdie wêreld. Dit is waar, sommige van MY skape word deur die wolwe doodgemaak, en sommiges sal ‘n groot teregstelling deurmaak. Maar dit is hoe dit nog altyd was. Hulle belonings word nie hier op die aarde gesien nie, maar dit is in die Hemel vir ‘n ewigheid. EK lag wanneer EK hoor hoe die vyande dink dat EK, YAHUVEH blind of doof of stom is. EK sal eerder nie dit aan MY apostels en profete herhaal wat EK gehoor het nie. EK waarsku MY kinders, deur met hulle gees te praat. MY kinders, is MY arm te kort om julle te bevry? Glo julle dat EK julle Skepper, YAHUVEH is, wat die Hemel en die Aarde geskape het? Is YAHUVEH nie die een wat julle oë en julle ore gemaak het nie? Dink julle dat EK ‘n dowwe sig of dowe ore het, en nie julle gebede en uitroep krete hoor nie? Dink julle EK sien nie wat die vyand doen nie? MY kinders dink julle nie dat EK ‘n standaard sal oprig, en alreeds opgerig het, teen die bose mense nie? Hulle het hulle gespesialiseerde metode van rondkyk, maar EK het engele wat 24 uur ‘n dag wag staan en kyk en rapporteer wat die bose mense doen!
EK het dopgehou hoe die onkruid en die gars hand aan hand groei, maar nou het die tyd vir die wêreld aangebreek waar MY engele binnekort die onkruid gaan uittrek en hulle verbrand. Hulle sal vir ewig brand, eers in die hel en dan in die Poel van Vuur. MY oë staan altyd wag, omdat EK MY skape en MY lammers met jaloesie lief het en beskerm. Julle in ongelyke huwelike, wees gewaarsku, omdat julle eie eggenote wolwe in vermomming is. ‘n Huwelik wat nie deur YAHUVEH beveel is nie, sal nie staande bly in die bose dae wat oppad is nie. Bose dae vir die bose mense. EK het weer die boosheid in die kerke en die ministeries gesien, waar satanistiese aanlegte, met krag en populariteit gegroei het en die doktrines van duiwels verkondig is. Die wolwe het skelm ingekruip en speel ‘n speletjie van mense wat voorgee dat hulle pastore, apostels, profete, onderwysers en selfs evangeliste is. Julle kan mense mislei, maar wees gewaarsku, julle kan nie vir YAHUVEH om die bos lei nie. Julle gebruik die Naam van MY SEUN YAHUSHUA en julle vernoem ministeries na julleself, om sodoende dan ook self die glorie te kry, maar julle het ‘n donker geheim.
Daardie geheim is dat julle nie julle sondes, harte, lewens en siele vir YAHUSHUA gegee het nie. Instede gebruik julle okkultiese kragte en julle gebruik MY SEUN se NAAM om mense te manipuleer, om julle torings en herewonings, wat julle kerke noem, te bou. EK kyk na hierdie multi miljoen dollar herewonings, wat julle kerke noem, en EK noem dit "mausoleums". MY RUACH HA KODESH (HEILIGE GEES) is nie binne in hulle nie. Julle mishandel, beledig en jaag MY ware apostels en profete weg, wat julle kom waarsku. Weg met julle voorgee aanbidding, EK luister slegs na die wat na MY toe kom met ‘n skoon hart. Weg met julle voorgee lof en prysing. Die meeste sangers wat van die noot af is, het harte wat ingestel is om MY wil te doen. Hulle lewe ‘n heilge lewe en plaas alles wat YAHUSHUA is, voor hulle eie begeertes en benodighede. Dit is die hoogste vorm van lof en prys musiek in MY ore. Nie julle gekoreografeerde lof en prysings dansers nie. Die ware dans in die RUACH HA KODESH (HEILIGE GEES) word nie deur ‘n mens gekoreografeer of geleer nie, maar slegs deur die RUACH HA KODESH (HEILIGE GEES). Dit word nie gedoen net omdat jy voor YAHUVEH en YAHUSHUA wil dans nie. Dit is jou voete wat gesfalf word om dit te doen. Niemand kan dit leer nie. EK draai eerder weg wanneer ek julle wêreldse dinge in julle tempels en kerke sien.
Julle valse pastore, evangeliste, apostels, profete en onderwysers maak MY, YAHUVEH siek. Hou op om MY troppe skape te skeer. Kinders, wanneer julle ‘n priester sien wat ‘n miljoenêr is en spog met sy weelde in julle gesigte, hoekom gee julle hom nog net meer, en maak MY, YAHUVEH nog verder kwaad? Wanneer julle ‘n pastoor sien spog met sy Rolex horlosie of Mercedes Benz of Rolls Royce of ander luukse motor of met sy luukse herewoning, weet julle dan nie dat ‘n wolf tussen julle ingekruip het nie? Moenie net na sy of haar seremonies luister nie, oordeel eerder hulle vrugte. Besef dat as dit regtig MY priester was, sou hy meer gegee het as wat hy gevat het. Het julle ‘n kerk wat julle bywoon, waarin daar mense is wat werkloos is, of wat deur die welsyn dopgehou word, of wat baie arm is? Hoe kan julle dan geld in daardie kollekte bordjie gooi en die ryk pastoor voed? Julle voed die wêreldse gees en die gees van gulsigheid. Dink julle nie dat EK vir hulle, asook vir julle verantwoordelik sal hou nie? Ryk pastore, met mense wat arm is in hulle kerke, terwyl hulle in oorvloed lewe en hulleself voed en MY skape laat honger ly? Bose pastore wat MY troppe skape skeer en alles vat wat hulle het en dan nog hulle naaktheid bespot. Pastore wat vrylik ontvang, moet vrylik weggee. Dan is daar apostels en profete wat dit wat EK vrylik aan hulle gegee het, sommer verkoop. Dinge wat deur die salwing van die RUACH HA KODESH aan hulle gegee was.
Een pastoor maak MY baie bedroef, hy was eens op ‘n tyd ‘n simbool van YAHUSHUA se liefde, nou drip hy van die diamante en dra hy die duurste snyers pakke, omdat hy ‘n mans klere winkel besit. En wat gee hy terug aan diegene wat nie snyers pakke het om te dra nie? Hou op om vir MY mense te sê dat YAHUVEH vir jou vertel het om daardie 10 miljoen of 7 miljoen dollar gebou te bou! Groter is nie altyd beter nie. Wie kyk na die skape en lammers, wanneer jy honderde duisende in jou gemeente het? Hoe kan jy amper voorgee dat jy die gemeente ken, met sulke groot getalle? Is dit nie die pastoor se werk om MY skape te ken nie? Die meeste kan nie eers ‘n telefoon oproep of ‘n brief by jou uitkry nie.
Is jy een van hierdie mense wat YAHUVEH se stem, wat voortgespreek word, hoor, en ‘n begeerte het om MY ware apostels en profete lief te hê, te help en te ondersteun? Sal julle julle huise vir hulle oopmaak en hulle help om hulle las ligter te maak, sodat die boodskappe van die hemel, MY mense kan bereik? MY ware apostels en profete betaal die prys vir die salwing. Hulle is gewoond aan bedroefdheid, swaarkry, verwerping en vervolging. Het jy al ooit gedink wat dit regtig kos om’n boodskap soos hierdie een, aan mense oor te dra? Hoekom moet jy? Solank dit nie jy is wat die prys hoef te betaal nie, reg? EK weet wie hierdie lees en dit hoor, en EK sal eendag vir jou vra wat jy gedoen het om hierdie priester se las ligter te maak? Het jy haar ooit aangemoedig? Noem jy ooit haar naam in gebed? Besef jy hoe min pastore haar sal nooi om in hulle kerke te preek, nadat hierdie profetiese boodskap uitgegee is? EK YAHUVEH praat nou hier, nie hierdie Diensmaagd nie! So dit het EK teen julle sogenaamde pastore, wat geen pastore regtig is nie. Dit sal beter wees om te bedank as om die woede van YAHUVEH in die gesig te staar, omdat julle MY skape en lammers seermaak.
Pastore, skaam julle. Jy is nie ‘n pastoor as MY kinders nie eers jou advies kan kry, sonder om ‘n lid van die kerk te wees en die toets van julle tiendes te slaag nie. Een van die toetse: Jy kan net as ‘n lid aanvaar word as jy ‘n sekere bedrag van donasies gee en die kerk ‘n sekere aantal kere bygewoon het. Hou op om MY skape te skeer! Onthou wat ‘n pastoor regtig is. Onthou jy is nie die Goeie Herder nie. As jy besluit het om ‘n pastoor te wees, moet jy ‘n seën vir MY skape wees. Jy moet fisies daar wees vir hulle, om hulle met MY woorde aan te moedig. Wees lief vir hulle en bid vir hulle, bid vir hulle bevryding en redding van die siel en leer hulle om gehoorsaam te wees aan MY "Torah", MY gebooies. Jy moet vir hulle ‘n voorbeeld wees. As jy nie MY salwing het nie, dan is jy nie ‘n apostel of profeet of evangelis of onderwyser of pastoor nie. EK is nie beïndruk met die plek van opleiding "seminary", waar jy gegradeer het nie, deesdae moet dit eerder ‘n begraafplaas "cemetary" genoem word. Die brief maak dood en die RUACH HA KODESH (HEILIGE GEES) gee lewe. As die kennis wat jy het, jou eie is, en jy maak staat op daardie kennis om te preek, dan preek jy nie met volle oorgawe, onder die geskenke van die RUACH HA KODESH (HEILIGE GEES) nie.
Gaan weg van MY af, mense wat voorgee, julle wie tussen MY skape ingekruip het, wat hulle leer, hulle skeer, en tog is julle nie een van MYNE nie. Jy hoort nie saam met die skape en die lammers nie. Jy is ‘n wolf wat op soek is om te verorber. Jy is gestuur deur die brullende leeu wat nie MY SEUN YAHUSHUA is nie. YAHUSHUA is van die stam van die Leeu van Juda.
Deur Apostel Profeet Elisheva Eliyahu 02/11/2001
PROFESIE 109 EK, YAHUVEH, Sê, Dankie vir Julle Getrouheid!
Watter tipe huwelik sou julle [mans en vrouens] gehad het as julle nie geweet het die ander een is getrou nie? EK hoef nie begaan te wees dat julle oog na ‘n vals god sal draai nie want EK weet julle is getrou. So julle Dank MY vir MY getrouheid. EK Dank julle vir julle getrouheid.
EK dank julle vir al die kere wat julle julle planne maak en sê, “Ek sal dit of dat vandag doen,” en EK dank julle vir julle getrouheid selfs wanneer EK julle planne omverwerp en sê, “Nee MY kinders, julle gaan dit op hierdie manier doen.” Julle gee MY getrou nogsteeds die lof en sê, “ABBA YAHUVEH maak soos U wil.” Julle streef getrou daarna om te behaag en te gehoorsaam. So nou vra EK vir julle hierdie vraag, MY kinders. Hoekom sal EK julle nie oorvloediglik op elke manier wil seën nie? As Ek vir julle vra om die grootste stap van geloof te neem, hoekom sal EK julle nie getrou beskerm, julle seën solank julle dit volgens MY manier doen nie?.
Deur Apostel Profeet Elisheva Eliyahu 27/05/2009
PROFESIE 45 SOLDATE WAT GOLIATTE VERSLAAN, STAAN OP MY SEUNS SOOS ‘N GEES VAN KONING DAWID!
STAAN OP, jy met ‘n Gees soos ‘n Koning Dawid. Wat ‘n seën is jy nie vir MY nie, O MY Seun met die Gees soos ‘n Koning Dawid en tog sonder die sonde wat hy gepleeg het. Jy het 'n hart soos YAHUVEH en EK is baie tevrede met jou.
Jy worstel met die brullende leeu en OORWIN DIT en worstel met die beer en OORWIN DIT (1 Sam 17:34-35)! En jaag die vyand op loop. Jy word hewig gevrees in die Hel want jy doen dit NIE in Dawid se naam nie, maar in die NAAM VAN YAH’SHUA [YAHUSHUA]! En wend MY BLOED EN WOORD aan en veroorsaak dat die vyande in 7 verskillende rigtings VLUG.
Hierdie woord is direk vir jou wie MY liefhet, sing, dans, profeteer en MY dien soos die hart van Koning Dawid van Ouds. Soos MY gesalfde skaapwagterseun Dawid, sal EK jou gebruik om die Goliatte te verslaan wat teen jou en die Profete, mense en bedienings te staan kom waarvoor EK het jou geroep het om in MY NAAM YAH’SHUA [YAHUSHUA] te beskerm. Jy is ‘n ware beskermer van MY Heilige Salwing.
Geliefde Seun, weet jy? Jy het niks om ooit te vrees nie, want EK het jou die krag van ‘n Simson gegee. Jy is in die Geestelike realm MY gesalfde Simson.
Daar is- geen goeie ding wat EK van jou, MY Geliefde Seun sal weerhou nie! (Ps 34:8-10; 84:11; Mat 7:11)
Psalm (34:9) (8) Tet. Smaak en sien dat YAHUVEH goed is; welgeluksalig is die man wat by HOM skuil! 9 (34:10) Jod. Vrees YAHUVEH, o SY Heiliges, want die wat HOM vrees, het geen gebrek nie. 10 (34:11) Kaf. Die jong leeus ly armoede en het honger; maar die wat YAHUVEH soek, het geen gebrek aan enigiets nie.
Psalm 84:11 Want YAHUVEH GOD is ‘N SON EN SKILD; YAHUVEH sal genade en eer gee; HY sal die goeie nie onthou aan die wat in opregtheid wandel nie.
Matteus 7:11 As julle wat sleg is, dan weet om goeie gawes aan julle kinders te gee, hoeveel te meer sal julle VADER WAT IN DIE HEMELE IS, goeie dinge gee aan die wat HOM bid!
Vertrou MY en hou jou oë op MY. (Spr 4: 25-27; Heb 2:9-11; 12:2-3).
Spreuke 4:25 Laat jou oë reguit kyk en jou ooglede hulle reg voor jou uit hou. 26 Maak die pad van jou voet gelyk, en laat al jou weë vas wees, 27 wyk nie regs of links af nie, hou jou voet ver van boosheid.
Hebreërs 2:9 Maar ons sien HOM, naamlik YAHUSHUA, wat vir ‘n kort tydjie minder as die engele gemaak is, vanweë die lyde van die dood met heerlikheid en eer gekroon, sodat HY deur die Genade van GOD vir elkeen die dood sou smaak. 10 Want dit het HOM betaam, ter wille van wie alle dinge en deur wie alle dinge is, as HY baie kinders na die heerlikheid wou bring, om die BEWERKER VAN HULLE SALIGHEID deur lyde te volmaak. 11 Want HY wat heilig maak, sowel as hulle wat geheilig word, is almal uit EEN; om hierdie rede skaam HY HOM nie om hulle broeders te noem nie
Hebreërs 12:2 Die oog gevestig op YAHUSHUA, die LEIDSMAN EN VOLEINDER VAN DIE GELOOF, wat vir die vreugde wat HOM voorgehou is, die kruis verdra het, die skande verag het en aan die regterkant van die Troon van GOD gaan sit het. 3 Want julle moet ag gee op HOM wat so ‘n teëspraak van die sondaars teen HOM verdra het, sodat julle in jul siele nie vermoeid word en verslap nie.
Terwyl jy saad saai in hierdie Bediening wat nie gebruik sal word om soos wat sy gedink het, duisende te bereik nie, maar soos wat EK bevestiging na bevestiging gebring het en jou selfs hierdie waarheid gewys het, MY seun, (wat die vyand nie wou gehad het sy moes weet nie). Jy het vir jouself seëninge opgehoop. Terwyl jy besef dit is miljoene (tens of millions) wat hierdie bediening sal bereik. Terwyl jy MY gehoorsaam en dit verdedig wat MYNE is onder MY volle Salwing.
Jy moet hierdie Diensmaagd help wat MY Woord voortspreek wat die volle manifestering van MY Salwing, redding, genesing, verlossing en OPSTANDINGSKRAG demonstreer, die koers (course) wat ek voor haar gestel het wat sy ALLEEN in MY NAAM tot stand sal bring. Maar dieselfde saad sal ook jou grond en die bediening water gee wat EK georden het en voor jou gestel het, MY Seun. Saam sal julle die oesland ploeg. EK stuur MY dienaars voordat EK MY soldate uitstuur om te veg. Verhef jou stem en maak gereed want EK sal julle saam uitstuur in MY volle salwing en in MY Gees om oorlog te voer soos Dawid teen Goliat gedoen het en in die NAAM van YAH’SHUA [YAHUSHUA] sal julle albei “MEER as Oorwinnaars” wees (Rom 8:37).
Dit is jou gebede, MY Seun, jou vas wat haar vanuit kritieke sorg en intensiewe sorg neem, sodat alle areas van haar persoonlike en bedienings lewe gerestoureer kan word. Dit is die gebede van iemand soos ‘n Koning Dawid wat hierdie Diensmaagd vrymaak. Bid dat al haar vyande sal vlug en soos Goliat sal besef AL hul okkultiese kragte het tot niks uitgeloop nie, in plaas daarvan sal dit wat bedoel is om haar te vernietig, haar seën. Dit wat gestuur was om jou te vernietig, MY [geliefde] seun sal jou seen.
Want EK sal die vloeke verander in MY Seëninge (Dt 23:5; Neh 13:2; Pr 26:2). Sê MY Woord nie, “Alles werk ten goede mee” nie?” (Rom 8:28)
Diegene wat soek om MY Geliefde Diensknegte skade aan te doen, sal met hulle lewens en siele betaal AS hulle nie berou nie. Jy neem nie wraak nie, maar instede daarvan vergewe en weet “Wraak kom MY toe sê YAHUVEH!” (Dt 32:35; Ro 12:19).
Sy het ‘n man wat haar op alle maniere in slawerny hou. Die nuwe kan nie kom voordat die oue verwyder is nie. Bid nou vir haar vryheid asof dit jou eie is. Jy hoef nie te weet wat sy naam is nie, lees net haar getuienis met MY geestelike oë en ore en EK sal jou wys wat jy nie geweet het nie, dit wat sy nie oor praat nie. Hierdie man is haar Goliat en sy was nie instaat om vry te kom nie, daarom het EK my Seun gestuur wie MY RUACH ha KODESH het soos Dawid van Ouds.
En EK sê, “praat met hierdie Goliat en hy sal daar nie meer wees nie. Praat met julle Goliatte en hulle sal daar nie meer wees nie. Praat in die NAAM van YAH’SHUA [YAHUSHUA] en die berge sal soos kaf in die wind word.” Praat met hierdie Goliat in die geestelike realm en hy sal nie meer op enige manier ‘n hindernis of ‘n bedreiging vir haar of hierdie bediening wees nie. Want so seker as wat Goliat goddeloos was, so is hierdie man wie homself eens op ‘n tyd haar “man” genoem het, maar dit nooit in MY oë was nie. (Sien Elisheva se Getuienis, Deel 1.)
Het Dawid nie met Goliat gepraat en gesê wat EK sou doen nie? Het Dawid nie geprofeteer en gesê wat die eindresultaat van Goliat sou wees nie? Praat met vrymoedigheid met die Goliatte.
O My Seun met ‘n Salwing soos Dawid, kyk hoe die Goliatte val om vir ewig nooit weer teen jou, hierdie Diensmaagd en almal wie saam met jou in MY NAAM en Salwing staan, op te staan nie. Sy is vegvoos en moeg en nou op haar kwesbaarste.
Staan op tot haar verdediging en verslaan die Goliatte in die NAAM VAN YAHUSHUA wat soek om MY gesalfde Diensmaagd en hierdie Bediening te vernietig.
Slegs dan kan sy alles hê wat EK vooruit vir haar en jou en ander vertel en gewys het.
Staan op, o een wat EK MY nuwe Ware Koning Dawid noem. Staan op met die Gees soos Dawid die skaapwagterseun wat vir Goliat verslaan het. Verslaan die Goliatte in die geestelike realm in die NAAM van YAHUSHUA.
Staan in die volle wapenrusting en staan in die Woord van GOD wat nie kan lieg nie (Efes 6:10-20). Staan bedek in die GESTORTE BLOED VAN YAH’SHUA [YAHUSHUA].
Sing eers in MY GEES vir MY! Want daarin lê die oorwining vir jou en vir haar. Haar Goliatte sal ook op dieselfde tyd as joune val, MY Seun Dawid. staan op en beroof die vyand nou van al die rykdomme en buit wat hy gesteel het. Beveel satan om sewevoudig terug te gee. So sal dit gedoen word tot MY Eer, YAHUSHUA alleen.
Wanneer jy dit in die NAAM van YAHUSHUA spreek, sal dit wat jy spreek gou gebeur terwyl jy die geloof het en woorde agter die geloof plaas. Geloof sonder werke is dood (Jakobus 2:14-26). Moet dit nie vergeet nie MY Geliefde Seun met ‘n Gees soos Koning Dawid.
Jy sal selfs na vore kom met 'n groter salwing as wat jy ooit gedink het moontlik is, terwyl die vyande probeer om jou te omsingel en jou, jou Bediening en hulle na wie toe EK jou stuur, te vernietig.
EK vertel jou dit.
EK salf en spreek hierdie Salwing deur hierdie Diensmaagd uit want jy sal selfs ‘n meer gesalfde Soldaat in die NAAM van YAHUSHUA wees.
Deur Apostel Profeet Elisheva Eliyahu 11/1999
Numerie 1:1 – 4:20
*~ Numerie Hoofstuk 1~*
1 Verder het YAHUVEH met Moses gespreek in die woestyn Sinai, in die Tent van Samekoms, op die eerste van die tweede maand, in die tweede jaar nadat hulle uit Egipteland uitgetrek het, en gesê:
19 soos YAHUVEH Moses beveel het. En hy het hulle getel in die woestyn Sinai.
48 YAHUVEH het naamlik met Moses gespreek en gesê:
54 En die kinders van Israel het dit gedoen; net soos YAHUVEH Moses beveel het, so het hulle gedoen.
*~ Numerie Hoofstuk 2~*
1 En YAHUVEH het met Moses en Aäron gespreek en gesê:
2 Die kinders van Israel moet laer opslaan elkeen by sy vaandel by die veldtekens van hulle families; op ‘n afstand rondom die Tent van Samekoms moet hulle laer opslaan.
3 En die wat aan die oostekant, teen sonop, laer opslaan, moet wees: die vaandel van die laer van Juda volgens hulle leërafdelings; en Nagson, die seun van Ammínadab, moet owerste oor die seuns van Juda wees.
4 En sy leër met hulle geteldes was vier en sewentig duisend ses honderd.
5 En die wat langs hom laer opslaan, moet wees die stam van Issaskar; en Netáneël, die seun van Suar, moet owerste oor die seuns van Issaskar wees.
6 En sy leër met hulle geteldes was vier en vyftig duisend vier honderd.
7 Verder die stam van Sébulon; en Elíab, die seun van Helon, moet owerste oor die seuns van Sébulon wees.
8 En sy leër met sy geteldes was sewe en vyftig duisend vier honderd.
9 Al die geteldes in die laer van Juda was honderd ses en tagtig duisend vier honderd volgens hulle leërafdelings. Hulle moet eerste opbreek.
10 Die vaandel van die laer van Ruben volgens hulle leërafdelings moet aan die suidekant wees; en Elísur, die seun van Sedéür, moet owerste oor die seuns van Ruben wees.
11 En sy leër met sy geteldes was ses en veertig duisend vyf honderd.
12 En die wat langs hom laer opslaan, moet wees die stam van Símeon; en Selúmiël, die seun van Surísaddai, moet owerste oor die seuns van Símeon wees.
13 En sy leër met hulle geteldes was nege en vyftig duisend drie honderd.
14 Verder die stam van Gad; en Éljasaf, die seun van Réhuel, moet owerste oor die seuns van Gad wees.
15 En sy leër met hulle geteldes was vyf en veertig duisend ses honderd en vyftig.
16 Al die geteldes in die laer van Ruben was honderd een en vyftig duisend vier honderd en vyftig volgens hulle leërafdelings. En hulle moet tweede opbreek.
17 Daarna moet die Tent van Samekoms opbreek: die laer van die Leviete, tussen die ander laers in. Soos hulle laer opslaan, so moet hulle opbreek, elkeen op sy plek volgens hulle vaandels.
18 Die vaandel van die laer van Efraim volgens hulle leërafdelings moet aan die westekant wees; en Elisáma, die seun van Ammíhud, moet owerste oor die seuns van Efraim wees.
19 En sy leër met hulle geteldes was veertig duisend vyf honderd.
20 En langs hom die stam van Manasse; en Gámliël, die seun van Pedásur, moet owerste oor die seuns van Manasse wees.
21 En sy leër met hulle geteldes was twee en dertig duisend twee honderd.
22 Verder die stam van Benjamin; en Abídan, die seun van Gideóni, moet owerste oor die seuns van Benjamin wees.
23 En sy leër met hulle geteldes was vyf en dertig duisend vier honderd.
24 Al die geteldes in die laer van Efraim was honderd en agt duisend een honderd volgens hulle leërafdelings. En hulle moet derde opbreek.
25 Die vaandel van die laer van Dan moet aan die noordekant wees volgens hulle leërafdelings: en Ahiëser, die seun van Ammísaddai, moet owerste oor die seuns van Dan wees.
26 En sy leër met hulle geteldes was twee en sestig duisend sewe honderd.
27 En die wat langs hom laer opslaan, moet wees die stam van Aser; en Págiël, die seun van Ogran, moet owerste oor die seuns van Aser wees.
28 En sy leër met hulle geteldes was een en veertig duisend vyf honderd.
29 Verder die stam van Náftali; en Ahíra, die seun van Enan, moet owerste oor die seuns van Náftali wees.
30 En sy leër met hulle geteldes was drie en vyftig duisend vier honderd.
31 Al die geteldes in die laer van Dan was honderd sewe en vyftig duisend ses honderd. Hulle moet laaste opbreek volgens hulle vaandels.
32 Dit is die geteldes van die kinders van Israel volgens hulle families. Al die geteldes van die laers volgens hulle leërafdelings was ses honderd en drie duisend vyf honderd en vyftig.
33 Maar die Leviete is onder die kinders van Israel nie getel nie, soos YAHUVEH Moses beveel het.
YAHUVEH die kinders van Israel het gedoen net soos YAHUVEH Moses beveel het; so het hulle laer opgeslaan volgens hulle vaandels, en so het hulle opgebreek elkeen volgens sy geslagte, by sy families.
*~ Numerie Hoofstuk 3~*
1 En dit is die nakomelinge van Aäron en Moses op die dag toe YAHUVEH met Moses op die berg Sinai gespreek het.
4 Maar Nadab en Abíhu het gesterwe voor die aangesig van YAHUVEH toe hulle vreemde vuur voor die aangesig van YAHUVEH in die woestyn Sinai gebring het, en hulle het geen kinders gehad nie; maar Eleásar en Itamar het die priesteramp bedien voor die oë van hulle vader Aäron.
5 En YAHUVEH het met Moses gespreek en gesê:
11 En YAHUVEH het met Moses gespreek en gesê:
13 Want al die eersgeborenes is myne: op die dag toe EK al die eersgeborenes in Egipteland getref het, het EK al die eersgeborenes in Israel vir MY geheilig, mense sowel as diere; hulle moet MYNE wees. EK is YAHUVEH.
14 En YAHUVEH het met Moses gespreek in die woestyn Sinai en gesê:
16 En Moses het hulle volgens die bevel van YAHUVEH getel soos dit hom beveel is.
22 Hulle geteldes volgens die getal van almal wat manlik was, van ‘n maand oud en daarbo—húlle geteldes was sewe duisend vyf honderd.
26 en die behangsels van die voorhof en die bedekking vir die ingang van die voorhof wat rondom die Tabernakel en die altaar is, en sy lyne—alles wat by sy bediening behoort.
28 Volgens die getal van almal wat manlik is, van ‘n maand oud en daarbo, was daar agt duisend ses honderd wat die diens van die Heiligdom waargeneem het.
34 En hulle geteldes volgens die getal van almal wat manlik is, van ‘n maand oud en daarbo, was ses duisend twee honderd.
36 En die toesig van die seuns van Merári—wat hulle te besorg het—moet wees oor die style van die Tabernakel en sy dwarshoute en sy pilare en sy voetstukke en al die gereedskap sowel as die hele diens wat daarby behoort;
39 Al die geteldes van die Leviete wat Moses en Aäron volgens die bevel van YAHUVEH, volgens hulle geslagte getel het, almal wat manlik was, van ‘n maand oud en daarbo, was twee en twintig duisend.
40 EnYAHUVEH het aan Moses gesê: Tel al die manlike eersgeborenes van die kinders van Israel, van ‘n maand oud en daarbo, en neem die getal van hulle name op.
41 En jy moet vir MY—EK is YAHUVEH—die Leviete neem in die plek van al die eersgeborenes onder die kinders van Israel, en die vee van die Leviete in die plek van al die eersgeborenes onder die vee van die kinders van Israel.
42 En Moses het, soos YAHUVEH hom beveel het, al die eersgeborenes onder die kinders van Israel getel.
43 En al die manlike eersgeborenes volgens die getal name, van ‘n maand oud en daarbo, volgens hulle geteldes, was twee en twintig duisend twee honderd drie en sewentig.
44 En YAHUVEH het met Moses gespreek en gesê:
45 Neem die Leviete in die plek van al die eersgeborenes onder die kinders van Israel, en die vee van die Leviete in die plek van hulle vee, sodat die Leviete MYNE kan wees. EK is YAHUVEH.
51 En Moses het die loskoopgeld aan Aäron en sy seuns gegee volgens die bevel van YAHUVEH, soos YAHUVEH Moses beveel het.
*~ Numerie Hoofstuk 4~*
17 En YAHUVEH het met Moses en Aäron gespreek en gesê:
Hosea 1:10 – 2:20
*~Hosea Hoofstuk 1~*
10 Nogtans sal die getal van die kinders van Israel wees soos die sand van die see, wat nie gemeet en nie getel kan word nie; en in plaas dat aan hulle gesê word: Julle is nie MY volk nie—sal aan hulle gesê word: Julle is kinders van die Lewende EL.
*~Hosea Hoofstuk 2~*
1 Sê aan julle broers: Ammi, en aan julle susters: Rugáma.
2 Twis met julle moeder, twis; want sy is nie MY vrou nie, en EK is nie haar man nie, en laat sy haar hoerery van haar aangesig verwyder en haar owerspel van haar borste af weg.
3 Anders sal EK haar naak uittrek en haar neersit soos op die dag van haar geboorte en haar maak soos ‘n woestyn, ja, haar stel soos ‘n dor land en haar van dors laat sterwe.
4 En EK sal MY oor haar kinders nie ontferm nie, want hulle is kinders uit hoerery gebore.
5 Want hulle moeder het in ontug gelewe, sy wat met hulle swanger was, het skandelike dinge gedoen; want sy het gesê: Ek wil my minnaars agternaloop wat my brood en my water, my wol en my vlas, my olie en my drank gee.
6 Daarom, kyk, EK sal jou weg met dorings toemaak en om haar ‘n muur bou, sodat sy haar paaie nie sal vind nie.
7 En sy sal haar minnaars agternaloop, maar hulle nie inhaal nie; en sy sal hulle soek, maar nie vind nie. Dan sal sy sê: Ek wil heengaan en terugkeer na my vorige man, want toe het ek dit beter gehad as nou.
8 Ja, sy het nie erken dat EK aan haar die koring en die mos en die olie gegee het nie, ook silwer vir haar vermenigvuldig het en goud, wat hulle vir Baäl gebruik het.
9 Daarom sal EK my koring terugneem in die oestyd en my mos op die bepaalde tyd, en wegneem MY wol en MY vlas wat dien om haar naaktheid te bedek.
10 EK sal dan nou haar skaamte ontbloot voor die oë van haar minnaars, en niemand sal haar uit MY hand red nie.
11 En EK maak ‘n einde aan al haar vreugde, haar feeste, haar nuwemane en haar sabbatte, ja, aan al haar feestye.
12 En EK sal haar wingerdstok en haar vyeboom verwoes waarvan sy gesê het: Hierdie dinge is my hoereloon wat my minnaars my gegee het; en EK sal dit tot ‘n bos maak, en die wilde diere van die veld sal dit opeet.
13 So besoek EK dan aan haar die dae van die Baäls toe sy vir hulle offerrook laat opgaan het en haar met haar neusring en haar halssierade versier en haar minnaars agternageloop het; maar MY het sy vergeet, spreek YAHUVEH.
14 Daarom, kyk, EK sal haar lok en haar in die woestyn lei en na haar hart spreek.
15 Dan sal EK haar daarvandaan haar wingerde gee en die dal Agor tot ‘n deur van hoop, en daar sal sy antwoord gee soos in die dae van haar jeug en soos die dag toe sy uit Egipteland opgetrek het.
16 En in dié dag, spreek YAHUVEH, sal jy MY noem: My man; en jy sal my nie meer noem: My Baäl nie.
17 Dan verwyder EK die name van die Baäls uit haar mond, sodat hulle by hul naam nie meer genoem sal word nie.
18 Verder sluit EK in dié dag vir hulle ‘n verbond met die wilde diere van die veld en met die voëls van die hemel en die kruipende diere van die aarde; ja, boog en swaard en oorlog sal EK verbreek uit die land, en EK sal hulle in veiligheid laat rus.
19 En EK sal MY met jou verloof tot in ewigheid en MY met jou verloof in geregtigheid en in reg en in goedertierenheid en in ontferming.
20 En EK sal MY met jou verloof in trou; dan sal jy (Aleph/Tav) YAHUVEH ken.
Romeine 15:1 – 7
*~Romeine Hoofstuk 15~*
1 En op ons wat sterk is, rus die verpligting om die swakhede te dra van die wat nie sterk is nie, en nie onsself te behaag nie.
2 Want elkeen van ons moet die naaste behaag met die oog op wat goed is tot stigting.
3 Want ook MESSIAS het HOMSELF nie behaag nie, maar soos geskrywe is: Die smaadhede van die wat U smaad, het op MY geval.
4 Want alles wat tevore geskrywe is, is tot ons lering tevore geskrywe, sodat ons deur lydsaamheid en bemoediging van die Skrifte hoop kan hê.
5 En mag die ELOHIM van lydsaamheid en bemoediging aan julle gee om eensgesind onder mekaar te wees ooreenkomstig die wil van YAHUSHUA MESSIAS,
6 sodat julle die ELOHIM en VADER van onse Meester YAHUSHUA MESSIAS eendragtiglik uit een mond kan verheerlik.
7 Neem daarom mekaar aan, soos MESSIAS ons ook aangeneem het, tot heerlikheid van ELOHIM.